b'\n_START_ARTICLE_\nKonstantinova darovnica\n_START_PARAGRAPH_\nDarovnica koja se pripisuje Konstantinu Velikom (307-337). Njome car predaje papi vrhovnu vjersku i politi\xc4\x8dku vlast nad \xc4\x8ditavim zapadnim dijelom Rimskog Carstva. Na temelju te darovnice pape su svojatali vrhovno pravo nad svim dr\xc5\xbeavama Zapadne Europe i Srednje Europe. U 15. stolje\xc4\x87u, u doba humanizma, dokazano je da je darovnica bila krivotvorina, nastala tijekom 8. stolje\xc4\x87a, kojom je trebalo opravdati papinske te\xc5\xbenje za svjetovnom vla\xc5\xa1\xc4\x87u.'